CELEX: 62020TN0612
Language: mt
Date: 2020-10-04 00:00:00
Title: Kawża T-612/20: Rikors ippreżentat fl-4 ta’ Ottubru 2020 – Malacalza Investimenti vs BĊE

16.11.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 390/47
            
         
      Rikors ippreżentat fl-4 ta’ Ottubru 2020 – Malacalza Investimenti vs BĊE
      (Kawża T-612/20)
      (2020/C 390/64)
      Lingwa tal-kawża: it-Taljan
      
         Partijiet
      
      
         Rikorrenti: Malacalza Investimenti Srl (Ġenova, l-Italja) (rappreżentanti: M. Condinanzi u L. Boggio, avukati)
      
         Konvenut: Il-Bank Ċentrali Ewropew
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla u tiddikjara nulli ab initio d-deċiżjonijiet ikkontestati, kemm il-darba dawn jiġu ddikjarati illegali;
               
            
                  —
               
               
                  tikkundanna lill-konvenut għall-ispejjeż.
               
            
         Motivi u argumenti prinċipali
      
      Dan ir-rikors huwa ppreżentat kontra d-deċiżjoni tal-Kunsill Governattiv tal-Bank Ċentrali Ewropew tal-1 ta’ Jannar 2019, ECB-SSM-2019-ITCAR-11, indirizzata lil Banca Carige S.p.A., lill-Bord tad-Diretturi u lill-Kulleġġ Sindakali, adottata abbażi ta’ abbozz ta’ deċiżjoni tal-Bord Superviżorju skont l-Artikolu 26(8) tar-Regolament tal-Kunsill (UE) Nru 1024/2013, skont l-Artikoli 69 octiesdecies, 70 u 98 tad-Digriet Leġiżlattiv Nru 385 tal-1ota’ Settembru 1993 (“TUB”) li jimplimentaw l-Artikolu 29 tad-Direttiva 2014/59/UE tal-Parlament Ewropew u tal-Kunsill, moqri flimkien mal-Artikolu 9(2) tar-Regolament (UE) 1024/2013, li l-korpi ta’ amministrazzjoni u ta’ kontroll tal-Banca Carige S.p.A.-, li għandha l-uffiċċju rreġistrat tagħha f’Genova, jiġu xolti u ssostitwiti, rispettivament, minn tliet kummissarji straordinarji u minn Bord ta’ superviżjoni kompost minn tliet membri, kif ukoll kontra d-deċiżjonijiet sussegwenti ta’ proroga tal-amministrazzjoni straordinarja.
      Insostenn tar-rikors tagħha, ir-rikorretni tinvoka sitt motivi.
      
                  1.
               
               
                  L-ewwel motiv ibbażat fuq ksur tal-prinċipju ta’ proporzjonalità, tal-Artikoli 28 u 29 tad-Direttiva 2014/59/UE tal-Parlament Ewropew u tal-Kunsill tal-15 ta’ Mejju 2014 li tistabbilixxi qafas għall-irkupru u r-riżoluzzjoni ta’ istituzzjonijiet ta’ kreditu u ditti ta’ investiment u li temenda d-Direttiva tal-Kunsill 82/891/KE u d-Direttivi 2001/24/KE, 2002/47/KE, 2004/25/KE, 2005/56/KE, 2007/36/KE, 2011/35/KE, 2012/30/UE u 2013/36/UE, u r-Regolamenti (UE) Nru 1093/2010 u (UE) Nru 648/2012, tal-Parlament Ewropew u tal-Kunsill (ĠU 2014, L 173, p. 190), u ksur tal-Artikoli 69 octiesdecie et seq tad-Digriet Leġiżlattiv 1.9.1993, n. 385 (TUB).
                  
                              —
                           
                           
                              F’dan ir-rigward qiegħed jiġi sostnut li l-miżura ta’ amministrazzjoni straordinarja jidher li hija eċċessiva u mhux proporzjonali.
                           
                        
            
                  2.
               
               
                  It-tieni motiv ibbażat fuq ksur tal-obbligu ta’ motivazzjoni (Artikolu 296 TFUE u Artikolu 33 tar-Regolament (UE) Nru 468/2014 tal-Bank Ċentrali Ewropew, tas-16 ta’ April 2014 li jistabbilixxi qafas għal kooperazzjoni fi ħdan il-Mekkaniżmu Superviżorju Uniku bejn il-Bank Ċentrali Ewropew u l-awtoritajiet nazzjonali kompetenti u ma’ awtoritajiet nazzjonali nominati (Regolament Qafas tal-MSU) (ĠU 2014, L 141, p. 1), kif ukoll tad-dritt għal rimedju ġudizzjarju effettiv.
                  
                              —
                           
                           
                              F’dan ir-rigward qiegħed jiġi sostnut li l-għażla tal-miżura ta’ amministrazzjoni straordinarja ma hijiex immotivata fl-osservanza tal-gradwalità tal-miżuri adottabbli.
                           
                        
            
                  3.
               
               
                  It-tielet motiv ibbażat fuq ksur tal-aħħar sentenza tal-Artikolu 29 tad-Direttiva 2014/59/UE u tal-prinċipju ta’ prestazzjoni tajba tal-amministrazzjoni pubblika. F’kull każ, nuqqas ta’motivazzjoni f’dan ir-rigward.
                  
                              —
                           
                           
                              F’dan ir-rigward qiegħed jiġi sostnut li l-ħatra mwettqa, sa fejn din tinkariga tnejn mid-diretturi preċedenti, saħansitra l-President u l-Amministratur Delegat tal-Bord tad-Diretturi preċedenti, mill-miżura ta’ amministrazzjoni straordinarja u temporanja, jidher li ma tosservax l-assenza ta’ kunflitt ta’ interessi, anki potenzjali.
                           
                        
            
                  4.
               
               
                  Ir-raba’ motiv ibbażat fuq ksur tal-Artikolu 70 tat-TUB sa fejn ix-xoljiment tal-korpi tal-kumpannija jista’ jiġi pordnat fil-każijiet previsti espliċitament f’din id-dispożizzjoni.
               
            
                  5.
               
               
                  Il-ħames motiv ibbażat fuq ksur tal-Artikol 29 BRRD u 71 TUB
                  
                              —
                           
                           
                              F’dan ir-rigward qiegħeda tiġi sostnuta l-assenza jew in-nuqqas ta’ motivazzjoni fir-rigward tal-eżistenza ta’ kunflitt ta’ interessi.
                           
                        
            
                  6.
               
               
                  Is-sitt motiv, ibbażat fuq ksur tar-regoli dwar id-drittijiet tal-azzjonisti previsti fil-leġiżlazzjoni tal-Unjoni Ewropea, id-Direttiva UE Nru 1132/2017 u fil-Kodiċi Ċivili Taljan, anki bħala implimentazzjoni tal-prinċipji fundamentali sanċiti fil-Karta tad-Drittijiet Fundamentali tal-Unjoni Ewropea, fil-Konvenzjoni Ewropea tad-Drittijiet tal-Bniedem u fil-Kostituzzjoni Taljana fil-qasam tal-protezzjoni tal-proprjetà, tal-libertà ta’ inizjattiva ekonomika privata u tal-awtodeterminazzjoni taċ-ċittadin fl-għażliet personali.
                  
                              —
                           
                           
                              F’dan ir-rigward qiegħed jiġi sostnut li, sa fejn il-kumpanniji bankarji huma destinatarji tar-regoli speċjali, li jieħdu inkunsiderazzjoni n-natura partikolari tal-attività mwettqa mill-kumpannija u l-karatteristiċi speċifiċi tas-suq ta’ referenza, ir-regoli tal-Unjoni, l-istess bħal dawk nazzjonali, jagħtu lis-soċju, inkwantu detentur ta’ pożizzjoni ġuridika protetta, sensiela ta’ drittijiet li huma talment affettwati negattivament mill-miżuri kkontestati li dawn jammontaw għal rifjut integrali sostantiv tagħhom.